EkBass/fiwiki-20250220-pages-articles huggingface dataset:
Katarinahissen

thumb|250px|Katarinahissen nykyasussaan. Taustalla Kooperativa förbundetin toimitalo. Katarinahissen on yleisöhissi Slussenin kupeessa Södermalmissa Tukholmassa. Sen rakensi belgialainen Lecoq & Comp 1881–1883 insinööri Knut Lindmarkin suunnitelman mukaan. Hissi vihittiin 19. maaliskuuta 1883. Hissikoneiston toimitti yhdysvaltalainen Weeks & Halsey. Aluksi hissiä nosti höyrykone, mutta 1915 se korvattiin sähkömoottorilla. Hissin huipulle kiinnitettiin Tukholman ensimmäinen valomainos, Stomatol, 1909. Kyydin hinta ylös Slussenilta Södermalmiin oli viisi äyriä ja alas kolme äyriä. Slussenin rakentamisen yhteydessä 1930-luvulla myös Katarinahissen purettiin.SVT: Katarinahissen i Stockholm räddas Viitattu 2.12.2014. Uusi hissi vihittiin käyttöön 1936. Konstruktivismia edustavan uuden hissin suunnittelivat arkkitehdit Eskil Sundahl ja Olof Thunström. Kaksihyttistä hissiä ohjasi kuljettaja. Myöhemmin hissit automatisoitiin, mutta niissä oli edelleen rahastaja, joka kulki hissin mukana. Kyyti maksoi kymmenen kruunua. Ylhäällä hissin ja Mosebacken välillä kulkevassa kävelysillassa toimii maineikas tukholmalaisravintola Gondolen. Gondolen ja ns. KF-talo avattiin samanaikaisesti hissin kanssa eli vuonna 1936. Katarinahissen suljettiin vuonna 2010 vuosien ongelmien jälkeen ja suunniteltiin jälleen avattavaksi vuonna 2016. https://vaxer.stockholm/nyheter/2018/11/katarinahissen-visar- tiden-igen/ Korjaustyöt Slussenin uudistuksen yhteydessä etenivät hitaasti, ja hissi avattiin käyttöön uudelleen lokakuussa 2023. Kuva:Katarinahissen_1896.jpg|Alkuperäinen Katarinahissen vuonna 1896 Kuva:Paul Burman Estonian Kunst.jpg|Virolaisen taiteilijan Paul Burmanin maalaus 1920-luvulta Kuva:Katarinahissen_1941.jpg|Uusi Katarinahissen (1941) == Lähteet == == Aiheesta muualla == * Stockholmskällan: Katarinahissen Luokka:Södermalmin rakennukset ja rakennelmat Luokka:Hissit
Marja Mattlar

Marja Helena Mattlar (o.s. Pispa s. 3. joulukuuta 1953 Helsinki) on suomalainen laulaja ja lauluntekijä. Mattlar asuu Hartolan Vuorenkylässä. Hänen varsinainen levytysuransa alkoi vuonna 1992, jolloin ranskalainen folkmuusikko Gabriel Yacoub tarjoutui tekemään hänen kanssaan yhteistyötä. Esikoisalbumi Pariisi–Vuorenkylä tehtiin Pariisissa ja ilmestyi vuonna 1993. Ranskalainen Buda Musique -levy-yhtiö julkaisi suomenkielisen albumin ympäri maailman. Mattlar on saanut kiitosta omaehtoisesta tyylistään ja rohkeista sanoituslähtöisistä kappaleistaan. Hän on tehnyt poikkeuksellisen pitkän uran suhteellisen tuntemattomana trubaduurina. Poikkeuksellista on myös se, että suurin osa hänen julkaisemistaan albumeista ovat omakustanteita. Mattlar on maininnut, että hyvät arviot kriitikoilta ovat mahdollistaneet taiteilija- apurahojen saamisen, jotka vastaavasti ovat antaneet hänelle mahdollisuuden taiteelliseen vapauteen.Laitinen, Kikka: Sielua hivelevän musiikin ystäville, Selvis 4/2000.] Timo Rautiainen & Trio Niskalaukaus -yhtye on tehnyt Mattlarin musiikkia tunnetuksi levyttämällä hänen kappaleensa ”Lintu”, ”Kehtolaulu” ja ”Elinkautinen”. Viimeisin oli ennenjulkaisematon ilmestyessään yhtyeen Rajaportti-albumilla. Mattlar on tehnyt yhteistyötä myös venäläis- ukrainalaisen Kauan-yhtyeen kanssa. Mattlarille myönnettiin taiteilijaeläke vuonna 2014. == Diskografia == * Pariisi–Vuorenkylä (1993) * Lumi (1996) * Marja Mattlar Belgiassa (live, 1998) * Vesi (2000) * Lintu – vuodet 1991–2001 (kokoelma, 2002) * Tuli (2003) * Polku (2007) * Vuorenkylässä (live, 2008) * Varhaisten parhaita (kokoelma, 2010) * Kuu (2012) ==Lähteet== ==Kirjallisuutta== * == Aiheesta muualla == *Marja Mattlarin sivusto Luokka:Suomalaiset laulajat Luokka:Suomalaiset lauluntekijät Luokka:Suomalaiset säveltäjät Luokka:Suomalaiset sanoittajat Luokka:Vuonna 1953 syntyneet Luokka:Elävät henkilöt
Ottar E. Akre

Ottar Edvardsen Akre (19. toukokuuta 1896 Ytre Rendal, Norja – 29. lokakuuta 1992 Oslo) oli norjalainen harmonikkataiteilija ja säveltäjä. Häntä on kuvattu tärkeimmäksi vaikuttajaksi harmonikkamusiikin kehittymisessä Norjassa 1900-luvulla. == Tausta == Ottar kasvoi monipuolisessa musiikkimiljöössä Rendalenissa. Hänen Edvard-isänsä soitti bassoa paikallisessa Stormusikken- orkesterissa. Akre opiskeli harmonikansoittoa vuodesta 1910 lähtien Jømnasta kotoisin olleen Johan Elsmon johdolla. Toisin kuin useimmat aikansa harmonikansoittajat, Akre opetteli soittamaan nuoteista alusta lähtien ja hän kokeili useampia soittimia. Hän opiskeli pianon ja urkujen soittoa Marit Illevoldin johdolla. == Ura == Aluksi Akre kävi kiertueilla Elsmon kanssa. Hän levytti ensilevytyksensä 1919. Vuonna 1922 Akre matkusti Yhdysvaltoihin, jossa hän opiskeli musiikin teoriaa. Hän palasi Norjaan kuusi vuotta myöhemmin ja sai työpaikan Carl M. Iversenin musiikkiliikkeestä Oslossa. Hän toimi myös esiintyvänä muusikkona ja pedagogina. Akre julkaisi kaksiosaisen harmonikansoiton oppikirjan Lærebok for Accordion (Trekkspill), josta ensimmäinen osa ilmestyi 1927 ja jälkimmäinen 1930. Hänen oppilaitaan olivat useat myöhemmin tunnetuiksi tulleet norjalaiset harmonikkataiteilijat, kuten Toralf Tollefsen, Rolf Syversen, Arnt Haugen, Alf Blyverket, Arnstein Johansen, Ottar Johansen ja Roy Hansen. 1930-luvulla Akren trio oli tunnettu yhtye, joka esiintyi säännöllisesti radiossa. Akren lisäksi trion jäseniä olivat kitaristi Oscar Skau ja viulisti Eugen Martinsen, jonka myöhemmin korvasi Amund Friestad. Trio kasvoi myöhemmin kvintetiksi ja edelleen Tip Top Bandiksi, jossa soitti useita ajan tunnettuja muusikoita. Akre kirjoitti myös noin 100 sävellystä, joista tunnetuimpia ovat St. Hansvalsen, Livet i Hemsedal, Østerdal-mazurka, Brandbuvalsen sekä Fagerborg rheinleder. Hänen sävellyksissään on myös harmonikalle suunnattuja konserttiteoksia, kuten Fox Caprice ja Schottis Akrobatik. Akre johti Oslon harmonikkakerhon orkesteria 30 vuoden ajan. Hän toimi myös Oslon konservatorion opettajana vuosina 1940–1946. Hän oli aktiivinen vierailija konserteissa, tapaamisissa ja festivaaleilla yli 90-vuotiaaksi saakka. Akren soittimia, sävellyksiä ja muuta hänen elämäntyöhönsä liittyvää materiaalia on tallennettu Rendalenin museoon (Rendalen bygdemuseum). == Levytykset == Akren levytysura alkoi vuonna 1919 The Grammophon Companylla. Yhdysvalloissa hän levytti Victorille ja Columbialle. Palattuaan Norjaan Akre levytti Columbia-yhtiölle vuodesta 1928 aina 1960-luvulle saakka. * Gode glade minner (LP, Oddvar Nygaardin, Oscar Skaun ja Håkon Nilsenin kanssa, 1981) == Tunnustuksia == *Kuninkaan ansiomitali 1972 == Kirjallisuutta == *Musikeren og pedagogen - legenden Ottar E. Akre (B. Østbye ja Aa. Grunstad, 1990). == Lähteet == Luokka:Norjalaiset harmonikansoittajat Luokka:Harmonikkapedagogit Luokka:Norjalaiset säveltäjät Luokka:Vuonna 1896 syntyneet Luokka:Vuonna 1992 kuolleet
Taiwan Golden Bee

Taiwan Golden Bee Ltd, lyhennettynä TGB, on taiwanilainen mönkijöiden, skoottereiden ja moottorien valmistaja. == Historia == TGB-tehdas on perustettu vuonna 1965 nimellä Taiwan Vespa, ja se oli osa italialaista Piaggio-konsernia. Tällöin tehtaalla valmistettiin ja kokoonpantiin Vespa- skoottereita sekä osia muihin Piaggion tuotteisiin. Vuonna 1978 tehdas irtautui Piaggio-konsernista. Aluksi se keskittyi osien valmistamiseen Piaggion lisäksi myös muille tunnetuille eurooppalaisille merkeille kuten Aprilia, Peugeot, Morini ja Minarelli. Samalla yrityksen nimi muuttui Taiwan Vespasta Taiwan Golden Bee Ltd:ksi. Nykyään TGB valmistaa omien skoottereiden sekä mönkijöiden ohella moottoreita, ja osia useille tunnetuille merkeille. Niitä ovat Can-Am, Polaris, Suzuki, Yamaha, Peugeot, Minarelli, Morini, Vespa/Piaggio ja Gamax. Vuonna 2020 Yhdysvaltalainen Arkansasin osavaltiossa sijaitseva rinnakkainistuttavien UTV ajoneuvojen valmistaja Indimitator LLC rupesi käyttämään ajoneuvoissaan TGB:n valmistamaa tuhatkuutioista moottoria. TGB:llä on kolme omaa tehdasta Taiwanissa joissa tapahtuu tuotekehitys, valmistus sekä ajoneuvojen kasaus. Valmistajana TGB on sertifioitu ISO 9001- ja QS 9000 -laatustandardien piiriin vuodesta 1995 lähtien, Kaikki tehtaan tuotteet ovat EC- ja EPA/DOT- hyväksynnän alaisia. Nykyisin TGB ajoneuvoja myydään jokaisessa maanosassa ja yli 50 maassa. == TGB Suomessa == Suomeen TGB mönkijöitä sekä skoottereita on maahantuotu vuodesta 2005 lähtien. Maahantuojana on koko ajan toiminut Modularbox Oy Espoossa ja Porissa. Vuosien saatossa Suomeen on tuotu niin tieliikenne-, maasto-, kuin traktorimönkijöitä sekä erikokoisilla moottoreilla varustettuja skoottereita. Nykyään TGB- mallisto keskittyy traktorimönkijöihin sekä moposkoottereihin. == Mallit == === Skootterit === * 303 RS * 101S Orion * Akros tec * F409 BF1 * F507 * R50X * R125X * Octane 50 * Laser RS 50 * 101R Tryton * Mystique * 104T (2008) * Hawk (2009) * X-Motion 125/250/300 (2010) * Bullet (2010) * Tapo (2010) * Bellavita 125/250/300 (2015) * Bullet RS EFI (2019) === Mönkijät === * Avenger 400/500 * Hornet 50 * Blade 250/325/425/450/500/525/550/600/1000 * Target 325/400/425/500/525/550/600 * LTX 1000 ABS == Lähteet == * Tehtaan kotisivut * Maahantuojan kotisivut ===Viitteet=== * Luokka:Mönkijät Luokka:Skootterit Luokka:Taiwanilaiset yritykset
Until It Sleeps

Until It Sleeps on yhdysvaltalaisen heavy metal -yhtye Metallican single heidän albumiltaan Load. Kappaleesta tehtiin musiikkivideo joka sai ensi- iltansa MTV:llä 23. toukokuuta 1996. Singlestä julkaistiin 3 eri versiota. Kappaleen ovat säveltäneet James Hetfield sekä Lars Ulrich.Metallica.com - Until it Sleeps Video . "Until It Sleeps" kertoo yhtyeen laulaja/kitaristi James Hetfieldin vanhemmista jotka sairastivat syöpää, mutta eivät uskonsa takia suostuneet syöpähoitoihin. Yhtye soitti kappaletta ahkerasti konserteissaan sen julkaisun jälkeen mutta "Until It Sleeps" on 2000-luvulle tultaessa tippunut lähes kokonaan yhtyeen settilistoista. Metlists - Until it Sleeps Until it Sleeps oli ensimmäinen "virallisesti" piraattina MP3-tiedostona julkaistu musiikkikappale, kun Compress 'Da Audio -piraattiryhmä julkaisi sen IRC-verkossa 10. elokuuta 1996. EFnet-verkossa sijainneen #mpeg3-kanavan jäsen Coyote666 loi ensimmäisen tietokoneohjelman MP3-tiedostojen kopiointiin CD-levyiltä. == Singlet == CDS 1 #Until It Sleeps #2x4 (live) #F.O.B.D. (aka Until It Sleeps - Early 'Writing in Progress' version) CDS 2 #Until It Sleeps #Kill/Ride Medley (live) #Until It Sleeps (Herman Melville mix) CD Single (USA) #Until It Sleeps" #Overkill (Motörhead -cover) == Kokoonpano == * James Hetfield – laulu, rytmikitara * Kirk Hammett – soolokitara * Jason Newsted – bassokitara, taustalaulu * Lars Ulrich – rummut == Lähteet == Luokka:Vuoden 1996 kappaleet Luokka:Metallican kappaleet
Sepänkylä (Kirkkonummi)

Sepänkylä (Smedsby) on Kirkkonummella oleva maaseutumainen kylä, joka sijaitsee noin viiden kilometrin päässä keskustasta ja neljän kilometrin päässä Masalasta. Veklahteen on matkaa noin kaksi kilometriä. Lähimmät palvelut löytyvät Masalasta. Vuonna 2011 kylässä oli 596 asukasta. Kylässä käytiin sisällissodan aikana helmikuussa 1918 punaisten ja valkoisten välinen taistelu.Jukka Tammi: Punaisten hautapaikka Masalassa Kirkkonummen Sanomat 5.5.2020, viitattu 19.8.2022 == Lähteet == Luokka:Kirkkonummen kylät
Muurikello

Muurikello (Campanula portenschlagiana) on Dalmatian vuoristossa, lähinnä Kroatiassa kasvava pienikokoinen runsaskukkainen kellokasvi. Sen korkeus on vain reilut kymmenisen senttimetriä, mutta kukinnot voivat olla hyvinkin tuuheita. Itse kukka on violetinsininen ja muodoltaan jossain määrin harakankelloa muistuttava. Kasvi on monivuotinen.Windinger Farm Kasvia on istutettu muuallekin ja se on suosittu seinien koristeena, joskaan se ei pidä suorasta auringonpaahteesta. Se voi satunnaisesti talvehtia myös Suomessa. Sitä on saatavilla myös ruukkukasvina esimerkiksi amppeleihin. Siitä on jalostettu myös valkokukkainen muoto.Viherpeukalot == Lähteet == Luokka:Sinikellot
Hirvenjuoksu

Hirvenjuoksu on urheilumuoto, joka koostuu kolmesta osalajista; juoksu, etäisyyden arviointi ja ammunta. == Kilpailun kulku == Hirvenjuoksuissa juostava juoksumatka vaihtelee 4–7 kilometrin välillä. Alkuvaiheessa taipaletta on arviointipiste, jossa arvioidaan kuinka kaukana hirvenpäät ovat. Matka vaihtelee 50–200 metrin välillä. Kun noin kolme neljäsosaa matkasta on juostu, on ammunnan vuoro. Siellä ammutaan sadan metrin päähän kymmenen laukausta metsästyskiväärillä. Sen jälkeen juostaan vielä lyhyt matka. == Katso myös == * Hirvenhiihto == Aiheesta muualla == * http://www.metsastajaliitto.fi/node/25 Luokka:Ampumaurheilu
Kapina laivalla

Kapina laivalla tarkoittaa seuraavia: *Kapina laivalla, yhdysvaltalainen elokuva vuodelta 1935 *Kapina laivalla, yhdysvaltalainen elokuva vuodelta 1962 *Bounty – kapina laivalla, englantilais-yhdysvaltalainen elokuva vuodelta 1984 *Kapina laivalla (romaani), John Boynen romaani vuodelta 2006
Luettelo Qatarin hallitsijoista

Qatarin emiiri () on Qatarin valtionpäämies. Maan perustuslain mukaan emiiri mm. vahvistaa lait, edustaa maataan ulkomailla ja toimii asevoimien ylipäällikkönä. Nykyisenä emiirinä toimii Tamim bin Hamad, joka nousi valtaan 25. kesäkuuta 2013. Ensimmäinen Al Thani -suvun hallitsija oli Muhammad bin Thani, joka nousi valtaan vuonna 1851. Ensimmäinen emiirin titteliä käyttänyt hallitsija oli kuitenkin Ahmad bin Ali (vallassa 1960–1972). Emiirin virka- asunto on Dohassa sijaitseva Amiri Diwan, joka on 1700-luvulla rakennettu linnoitus. Samassa rakennuksessa toimivat myös muu Qatarin hallinto, minkä vuoksi sen nimellä viitataan maan hallintoon samalla tavalla kuin vaikkapa "Valkoinen talo" Yhdysvalloissa. == Qatarin hallitsijat aikajärjestyksessä == Kuva Vuodet Hallitsija Huomioita 1851 – 1878 Muhammad bin Thani 1878 – 1913 Jassim bin Muhammed Al Thani 1913 – 1949 Muhammed bin Jassim Al Thani 1949 – 1960 Ali bin Abdulla Al Thani 1960 – 1972 Ahmad ibn Ali Al Thani syrjäytettiin 1972 – 1995 Khalifa ibn Hamad Al Thani syrjäytettiin 1995 – 2013 Hamad ibn Khalifa Al Thani 2013– Tamim bin Hamad Al Thani Lähde: == Lähteet == * Qatarin hallitsijoista
Grace Park

Grace Park (s. 14. maaliskuuta 1974 Los Angeles, Kalifornia) on Yhdysvalloissa syntynyt kanadalainen näyttelijä. Park tunnetaan parhaiten roolistaan luutnantti Sharon Valeriina yhdysvaltalaisessa science fiction -televisiosarjassa Taisteluplaneetta Galactica (2004–2009). Hänen toinen tunnettu roolinsa on Shannon Ng kanadalaisessa nuortensarjasta Edgemont (2001–2005). Hän on esiintynyt muun muassa myös televisiosarjoissa Tähtiportti vuonna 2001 ja Raja – the Border vuosina 2008–2010. Vuodesta 2010 Park on näytellyt etsivä Kona "Kono" Kalakauan roolissa CBS:n tuottamassa Havaiji 5-0-sarjassa. Grace tunnetaan myös Sandra Telfairin roolista pelissä Command and Conquer: Tiberium Wars. Korealaista sukua oleva Park syntyi Los Angelesissa, mutta muutti jo pienenä Kanadaan ja kasvoi Vancouverissa. Hän on opiskellut psykologiaa University of British Columbiassa. Park on naimisissa korealaisen Phil Kimin kanssa. ==Lähteet== Luokka:Kanadalaiset televisionäyttelijät Luokka:Vuonna 1974 syntyneet Luokka:Elävät henkilöt
Zeno Clash

Zeno Clash on ACE Teamin kehittämä ja Valve Corporationin julkaisema videopeli, joka käyttää Source-pelimoottoria. Peli on ladattavissa Steam- myynnin kautta. Mod DB valitsi pelin vuoden 2008 parhaimmaksi tulevaksi indie- peliksi. Pelin jatko-osa Zeno Clash II julkaistiin vuonna 2013. == Lähteet == == Aiheesta muualla == * Viralliset kotisivut Luokka:Vuoden 2009 videopelit Luokka:Ensimmäisen persoonan ammuntapelit Luokka:Tappelupelit Luokka:Beat ’em up -pelit Luokka:Windows-pelit Luokka:Source-pelit
Turvallisuusalan valvontayksikkö

Turvallisuusalan valvontayksikkö on sisäministeriön alaisuudessa toimiva yksikkö, joka sääntelee, ohjaa ja valvoo yksityistä turvallisuusalaa. Yksikön tehtäviin kuuluvat mm. vartioimisliikelupien myöntäminen ja peruuttaminen sekä vartioimisliikkeen vastaavaksi hoitajaksi hyväksyminen. Turvallisuusalan valvontayksikkö ohjaa yksityistä turvallisuusalaa korkeammalta tasolta, siinä missä vartijaksi, väliaikaiseksi vartijaksi, turvasuojaajaksi ja järjestyksenvalvojaksi hyväksymiset myöntävät poliisilaitokset. ==Muuta== Yksikkö pitää myös ajantasaista listaa hyväksytyistä järjestyksenvalvojakouluttajista, sekä yrityksistä, joilla on voimassa oleva vartioimisliikelupa. Yksikkö aloitti toimintansa 1.10.2002 ja se toimi aluksi sisäministeriön poliisiosaston, nykyisin Poliisihallituksen osana. Osasto sijaitsee Mikkelissä. ==Lähteet== *Turvallisuusalan valvontayksikön kotisivut. Luokka:Suomen sisäministeriö
.tv

.tv on Tuvalun saarivaltion Internet-maakoodi verkkotunnuksia varten. Maakoodista on tullut suosittu, koska se on monissa eri kielissä tunnettu lyhenne sanasta televisio, joten monet televisioon tai videoihin liittyvät sivut ovat ostaneet sen itselleen tehdäkseen sivuston osoitteesta huomiota herättävän. Maakoodi on myös helppo muistaa ja lausua ja se on täynnä vapaita nimiä. .tv-suffiksin rojalteista saadut tuotot muodostivat 10,9 % Tuvalun bruttokansantuotteesta vuonna 2020 (joka oli yhteensä n. 48 milj. euroa). Tuvalu teki 2022 sopimuksen GoDaddyn kanssa verkkotunnustensa vuokrauksesta. Sopimuksen arvoa ei ole julkistettu, mutta se saattaa olla jopa kymmenen miljoonaa dollaria vuodessa. Aiempi sopimus Verisignin kanssa oli viiden miljoonan dollarin arvoinen. Päätteen arvo on 2010-luvulla noussut erityisesti Twitch-suoratoistopalvelun ansiosta, sillä yli sadan miljoonan käyttäjän palvelu käyttää .tv-päätettä. Ilmastonmuutoksen mukanaan tuoma uhka Tuvalun valtion olemassaololle on myös herättänyt kysymyksiä internet-maakoodin tulevaisuudesta. == Lähteet == tv tv sv:Toppdomän#T
Tomaž Razingar

Tomaž Razingar (s. 25. huhtikuuta 1979 Jesenice) on slovenialainen jääkiekkoilija. Hän edustaa tällä hetkellä IF Troja-Ljungbytä. Seura kuuluu ruotsalaiseen Allsvenskaniin. Razingarin pelipaikka on vasen laitahyökkääjä. ==Ura== Razingar aloitti uransa 1997 HK Acroni Jesenicessä. Hän lähti 1998 rapakon taakse koittamaan onneaan, pelaten suurimman osan kaudesta ECHL-liigan Peoria Rivermenissä, keräten tehot 2+13. Kauteen kuului myös yksi ottelu AHL:n Worcester IceCatsissä. Seuraavalla kaudella tehot paranivat, ja saldona oli 10 maalia ja 9 syöttöä. Kauden jälkeen Razingar palasi Jeseniceen, joka pelasi Slovenian pääsarjan lisäksi myös alppimaiden kansainvälistä sarjaa. Hän pääsi myös ensimmäistä kertaa aikuisten arvokisoihin, kun hänet valittiin pääsarjaan nousseeseen Slovenian maajoukkueeseen. Kisat olivat Razingarille henkilökohtainen menestys, ja hän oli joukkueensa paras pistemies kuuden ottelun tehoilla 3+3, joista kaksi maalia Yhdysvaltoja vastaan. Slovenia tosin tippui B-sarjaan. Tämän jälkeen Razingar on edustanut kotimaataan kaikissa arvokisoissa, ollen joka kerta joukkueen sisäisen pistepörssin kärkipäätä. Hän on usein muodostanut ykkösketjun Los Angeles Kingsin Anže Kopitarin sekä Jesenicen seurakaverinsa Marcel Rodmanin kanssa. Razingarin seuraava ulkomaanreissu kohdistui Tšekin Extraligaan. Reilun kauden aikana hän ehti edustaa kolmea seuraa, mutta kesken kauden 2004–2005 suuntana oli jälleen Jesenice. Hän oli alppiliigan paras maalintekijä 23 maalilla 22 ottelussa, hänet valittiin myös sarjan arvokkaimmaksi pelaajaksi. Kolmas kerta muodostui samanlaiseksi kuin edellinenkin; Razingar pelasi Tšekissä hieman yli vuoden ilman häikäisevää menestystä, ja jälleen hän päätti palata isompaan rooliin kotimaahansa. ==Lähteet== Luokka:Slovenialaiset jääkiekkoilijat Luokka:Vuonna 1979 syntyneet Luokka:Elävät henkilöt
.fm

.fm on Mikronesian liittovaltion Internet-maakoodi verkkotunnuksia varten, jonka kuka tahansa voi rekisteröidä itselleen maksua vastaan. Maakoodista on tullut suosittu erityisesti radioiden nettisivustojen keskuudessa, mikä tekee siitä liiketoimintaa ajatellen kannattavan. Hyvä esimerkki maakoodia käyttävistä sivustoista on Last.fm. Maakoodia käyttävien verkkotunnusten tietokantaa ylläpitää dotFM (BRS Media Inc.). fm fm sv:Toppdomän#F
Ilmastoluokitus

Ilmastoluokitus on erilaisten ilmastojen ryhmittelyjä luokkiin. Monesti ilmastoluokitteluissa oletetaan kosteuden ja lämpötilan määräävän kasvillisuustyypin, jonka mukaan suurin osa ilmastoluokista esitetään. Esimerkiksi metsä vaatii tietyssä lämpötilassa kasvaakseen tietyn sademäärän. Vaikkapa 250 mm vuotuisen sademäärän alueella on kuumassa ilmastossa kuivaa aavikkoa, mutta lähellä nollaa celsiusastetta kosteaa suota. Lämpötila vaikuttaa ilmastoon sitä kuivattavasti, koska se lisää haihtumista. Monille luokitteluille tyypillisiä ilmastoluokkia ovat esimerkiksi sademetsäilmasto, aavikkoilmasto ja tundrailmasto. Esimerkiksi sademetsä on maapallon oloissa kuuma ja kostea, aavikko hyvin kuiva ja tundra kylmä. Lämpötilan ja sademäärän vuosivaihtelu luo omat erityspiirteensä ilmastoihin. Sademäärän epätasainen jakautuminen vuodenajan mukaan kuivattaa ilmastoa, mikä tulee esille varsinkin talvisateisessa Välimeren ilmastossa. Lämpötilan vaihtelu on suurta mantereiden sisäosissa, joiden ilmastoja sanotaan mantereisiksi, ja merien lähellä olevia mereisiksi. Tunnetuin ilmastoluokitus lienee Köppenin ilmastoluokitus. ==Erilaisia luokituksia== *Köppenin ilmastoluokitus *Thornthwaiten ilmastoluokitus *Rivas-Martinezin ilmastoluokitus *Walterin ilmastoluokitus *Strahlerin ilmastoluokitus == Katso myös == *Kasvillisuusvyöhyke *Biomi *Kuivuusraja *Lämpövyöhyke *Mantereisuus *Holdridgen elämänvyöhykeluokitus *
Falco Lombardi

on kuvitteellinen hahmo, joka seikkailee Star Fox -pelisarjassa. Hän on haukka ja Fox McCloudin oikea käsi, ja hän taistelee Foxin kanssa vihollisia vastaan. Falco esiintyy myös kaikissa Super Smash Bros. -pelisarjan osissa ensimmäistä lukuun ottamatta. Luokka:Star Fox -pelisarjan hahmot Luokka:Super Smash Bros. -pelisarjan hahmot Luokka:Kuvitteelliset palkkasoturit Luokka:Kuvitteelliset linnut
HMS Argonaut (61)

HMS Argonaut (viirinumero 61) oli Britannian kuninkaallisen laivaston Dido- luokan ilmatorjuntaristeilijä. == Valmistus == Alus tilattiin Cammell Laird]]in telakalta osana vuoden 1939 kriisiohjelmaa Cammell Lairdin telakalta Birkenheadistä, missä köli laskettiin 21. marraskuuta 1939. Alus laskettiin vesille 6. syyskuuta 1941 ja otettiin palveluskäyttöön 8. elokuuta 1942. Aluksen valmistumista viivästytettiin Dunkirkin vetäytymisen vuoksi. == Palvelus == Palvelukseen otettaessa alus liitettiin Kotilaivastoon, jonka mukana se osallistui lokakuussa Huippuvuorten ja Pohjois-Venäjän operaatioihin ennen marraskuista siirtoa Gibraltarille Force H:hon tukemaan Pohjois-Afrikan maihinnousua. Alus siirrettiin Bônen niemimaalle Force Q:hon yhdessä HMS Auroran kanssa.Whitley s. 116 Alukseen osui 14. joulukuuta kaksi torpedoa, jotka aiheuttivat suuria vaurioita aluksen keulaan ja perään. Aluksen korjaukset Philadelphian telakalla valmistuivat marraskuussa 1943 ja se palasi Englantiin, missä alus liitettiin Kotilaivastoon. Alus kuului Normandian maihinnousun aikana Force K:hon, joka tuki Gold Beachin maihinnousua. Alus siirrettiin elokuussa Välimerelle tukemaan Etelä-Ranskan maihinnousua. Syyskuussa alus siirrettiin Aegean merelle, mutta jo marraskuussa se sai määräyksen siirtyä Itä-Intiaan suojaamaan lentotukialusryhmiä. Tyynellä valtamerellä alus osallistui joulukuussa 1944 Sumatran ja Arakanin operaatioihin. Tammikuussa 1945 alus siirrettiin Brittiläiseen Tyynenmeren laivaston 5. risteilijäviirikköön, jonka mukana se osallistui Okinawan ympäristön operaatioihin. Myöhemmin alus osallistui Japanin pääsaarille suunnattuihin operaatioihin, kunnes elokuussa se siirrettiin Shanghain miehitykseen. Alus palasi 6. heinäkuuta 1946 Portsmouthiin, missä se siirrettiin reserviin palaamatta palvelukseen. Alus saapui 19. marraskuuta 1955 Cashmorelle Newportiin romutettavaksi. ==Lähteet== * ===Viitteet=== Luokka:Kuninkaallisen laivaston Dido-luokan risteilijät Luokka:Cammell Lairdin valmistamat alukset Luokka:Yhdistyneen kuningaskunnan toisen maailmansodan risteilijät
Palawaninviirikaija

Palawaninviirikaija (Prioniturus platenae) on Filippiineillä elävä uhanalainen kaijalaji. == Koko ja ulkonäkö == Palawaninviirikaija on noin 28 cm pitkä. Aikaisemmin sen katsottiin olevan filippiinienviirikaijan alalaji. Kuten kaikilla viirikaijoilla, on silläkin pidentyneet keskimmäiset pyrstösulat, joiden päässä on ikään kuin lusikka tai lasta. Sen höyhenpuku on pääosin vihreä, pää ja alapuoli ovat sinertävät ja paikoin vatsan höyhenten reunat ovat keltaiset. Pyrstön alapeitinhöyhenet ovat kellanvihreät ja vihreäkärkiset. Pidentyneiden pyrstösulkien "lusikat" ovat mustat ja vihreäkiiltoiset. == Esiintyminen == Palawaninviirikaija elää Filippiinien länsiosassa Palawanin saarella ja sen lähisaarilla. Sen populaatio on kooltaan 2 500–10 000 yksilöä. Laji on ollut aikaisemmin yleinen, mutta on nykyisin erittäin uhanalainen. Taantumisen pääasiallisina syinä ovat metsien hävitys ja pyynti lemmikkieläinkaupan tarpeisiin. == Elinympäristö == Laji elää alavien maiden metsissä ja myös lähellä ihmisasutusta 300 m:n korkeudelle merenpinnasta. == Lisääntyminen == Pesintä tunnetaan puutteellisesti. Pesä on puun kolossa. == Ravinto == Palawaninviirikaija syö ainakin pähkinöitä ja hedelmiä. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 * World Parrot Trust * Birdbase Hokkaido === Viitteet === Luokka:Viirikaijat Luokka:Uhanalaiset linnut
Gone Baby Gone

Gone Baby Gone on vuonna 2007 ensi-iltansa saanut yhdysvaltalainen rikoselokuva, jonka on ohjannut Ben Affleck. Elokuvan perustuu Dennis Lehanen samannimiseen romaaniin, jonka pohjalta Affleck ja Aaron Stockard työstivät elokuvan käsikirjoituksen. Gone Baby Gone kertoo kahdesta yksityisetsivästä, jotka etsivät kaapattua nelivuotiasta tyttöä. Tapahtumat sijoittuvat Dorchesterin kaupunginosaan Bostonissa. ==Rooliluettelo== ==Palkinnot== *Alliance of Women Film Journalists Association **Paras naissivuosa (Amy Ryan) *Austin Film Critics Association **Paras ensimmäinen elokuva (Ben Affleck) *Boston Society of Film Critics **Paras naissivuosa (Amy Ryan) *Broadcast Film Critics Association **Paras naissivuosa (Amy Ryan) *Florida Film Critics Circle **Paras naissivuosa (Amy Ryan) *Houston Film Critics Associaton **Paras naissivuosa (Amy Ryan) *Los Angeles Film Critics Association **Paras naissivuosa (Amy Ryan) *National Board of Review **Paras naissivuosa (Amy Ryan) **Paras debyyttiohjaus (Ben Affleck) *New York Film Critics Circle **Paras naissivuosa (Amy Ryan) *Oklahoma Film Critics Circle **Paras naissivuosa (Amy Ryan) **Paras debyyttiohjaus (Ben Affleck) *Phoenix Film Critics Society **Paras naissivuosa (Amy Ryan) *San Diego Film Critics Circle **Paras naissivuosa (Amy Ryan) *San Francisco Film Critics Circle **Paras naissivuosa (Amy Ryan) *Satellite Awards **Paras naissivuosa, Draama (Amy Ryan) *Southeastern Film Critics **Paras naissivuosa (Amy Ryan) *St. Louis Gateway Critics **Paras naissivuosa (Amy Ryan) *Utah Film Critics **Paras naissivuosa (Amy Ryan) *Washington D.C. Area Film Critics Association **Paras naissivuosa (Amy Ryan) ===Ehdokkuudet=== *Oscar **Paras naissivuosa (Amy Ryan) *Chicago Film Critics Association **Paras naissivuosa(Amy Ryan) *Dallas Fort- Worth Film Critics Association **Paras naissivuosa (Amy Ryan) *Detroit Film Critics Society **Paras naissivuosa (Amy Ryan) *Golden Globe Awards **Paras naissivuosa (Amy Ryan) *National Society of Film Critics **Paras naissivuosa (Amy Ryan) *Online Film Critics Association **Paras naissivuosa (Amy Ryan) *Screen Actors Guild Awards **Paras naissivuosa (Amy Ryan) *Toronto Film Critics Association **Paras naissivuosa (Amy Ryan) == Aiheesta muualla == * * Luokka:Vuoden 2007 yhdysvaltalaiset elokuvat Luokka:Yhdysvaltalaiset psykologiset jännityselokuvat Luokka:Yhdysvaltalaiset rikoselokuvat Luokka:Päihdeaiheiset elokuvat Luokka:Yhdysvaltalaiset romaaneihin perustuvat elokuvat
Koripallon Suomen Cup 2008

Koripallon Suomen Cup 2008 oli kaikkiaan 21. koripallon Suomen Cupin järjestämisvuosi. Mukana oli 35 joukkuetta. Loppuottelu pelattiin 14. joulukuuta 2008. Turnauksen voitti Lappeenrannan NMKY, jolle mestaruus oli neljäs perättäinen. Toiseksi sijoittui Torpan Pojat. ==Tulokset== === Karsintakierros === Joukkue 1 Pisteet Joukkue 2 Lohjan Urheilijat 48-85 Kauhajoen Karhu BC Nokia 80-103 Vilpas Topon juniorit 63-83 JKS KasPaHukat 70-75 TaNMKY NVW 100-82 Rauma Basket Huima 90-58 LoKoKo BSL Savonlinna -* Tampereen Pyrintö 2 * Pyrintö 2 luopui Suomen cupista, jolloin BSL pääsi suoraan toiselle kierrokselle. === 1. kierros === Joukkue 1 Pisteet Joukkue 2 HNMKY 73-89 Kauhajoen Karhu EBT 65-73 TomPo BSL 82-83 Ura TaNMKY 75-69 FC Passe PuHu 105-86 Huima Korikobrat 95-91 NVW Wartti Basket 63-79 Vilpas Police Basket 55-110 JKS === 2. kierros === Joukkue 1 Pisteet Joukkue 2 Kauhajoen Karhu 78-63 Korikobrat Ura 116-53 TomPo JKS 100-59 TaNMKY PuHu 76-90 Vilpas === 16 parasta === {{Turnauspuu16 pronssiotteluton | 30. syyskuuta - Töölön kisahalli | ToPo | 82 | Tampereen Pyrintö | 74 | 30. syyskuuta - Järvenpään liikuntahalli | JKS | 77 | Forssan Koripojat | 98 | 30. syyskuuta - Karkkilan liikuntahalli | Componenta | 91 | KTP | 85 | 30. syyskuuta - Salohalli | Vilpas | 56 | Lahti | 50''' | 30. syyskuuta - Kokonhalli | Porvoon Tarmo | 87 | Kataja | 97 | 30. syyskuuta - Littoisten monitoimitalo | Ura | 73 | LrNMKY | 101 | 30. syyskuuta - Mansikka-ahon Urheiluhalli | Kouvot | 80 | Korihait | 71 | 30. syyskuuta - Kauhajoen Yhteiskoulu | Kauhajoen Karhu | 69 | Honka | 77 | 15. lokakuuta - Töölön kisahalli | Topo | 80 | Fokopo | 72 | 15. lokakuuta - Karkkilan liikuntahalli | Componenta | 84 | Vilpas | 68 | 15. lokakuuta- Joensuu-areena | Kataja | 96 | LrNMKY | 109 | 14. lokakuuta - Tapiolan Urheiluhalli | Honka | 83 | Kouvot | 69 | 12. marraskuuta - Karkkilan liikuntahalli | Componenta | 79 | ToPo | 88 | 11. marraskuuta - Lappeenrannan Urheilutalo | LrNMKY | 89 | Honka | 76 | 14. joulukuuta - Energia Areena | LrNMKY | 98 | ToPo | 83 }} === Finaali === == Lähteet == ==Aiheesta muualla== *Basket.fi *Suomen Koripalloliitto Luokka:Koripallon Suomen Cup Luokka:Koripallosarjojen kausi 2008–2009/2009
Mustion rautatieasema

Mustion rautatieasema (, ) sijaitsee Mustiolla Karjaan ja Hyvinkään välisellä rataosuudella, jolla ei ole ollut henkilöliikennettä vuoden 1983 jälkeen. Asemarakennuksen on suunnitellut Knut Nylander, ja se valmistui 1873 kaksikerroksisena. Rakennusta laajennettiin Bruno Granholmin suunnitelmien mukaan vuonna 1907. Mustion asemarakennus on yksi kolmesta nykypäiviin säilyneestä Hyvinkää–Hanko-radan alkuperäisestä asemarakennuksesta; muut ovat Hyvinkään ja Tammisaaren asemat. Mustion asemarakennuksen ulkonäköä on vuosien aikana muutettu niin, että se ei enää vastaa Knut Nylanderin alkuperäisiä suunnitelmia. Rakennuksesta on muun muassa purettu siinä alkujaan ollut kaksikerroksinen poikkipääty.Jussi Iltanen: Radan varrella: Suomen rautatieliikennepaikat (2. painos), s. 93. Helsinki: Karttakeskus, 2010. ISBN 978-952-593-214-3. Rata rakennettiin yksityisenä hankkeena, ja Mustion kartanon omistaja Fridolf Linder lahjoitti asemalle maa-alueen. Asemalta kulki tehtaalle kapearaiteinen rata. Aseman lähimmistä rakennuksista ovat jäljellä kestikievari ja maakauppa. Mustion asemalla oli myös kaksipaikkainen veturitalli sen sijaitessa lähellä Hyvinkään ja Hangon puoliväliä. Mustio oli rautatien alkuaikoina sen vilkkaimpia asemia, mutta Karjaan muodostuttua rantaradan risteysasemaksi Mustion merkitys jäi lähinnä paikalliseksi. Mustion asema muutettiin miehittämättömäksi vuonna 1969 ja henkilöliikenne Hyvinkään ja Karjaan välisellä rataosalla lopetettiin kokonaan vuonna 1983. Asemarakennus siirtyi Senaatti-kiinteistöille ja edelleen myyntiin vuonna 2007. ==Lähteet== Luokka:Mustio Luokka:Raaseporin rautatieliikennepaikat Luokka:Suomen 1800-luvulla rakennetut rakennukset ja rakennelmat Luokka:Uudenmaan lakkautetut rautatieliikennepaikat Luokka:1870-luvulla rakennetut rautatieliikennepaikat
Haltia (Luopioinen)

Haltia on kylä Pälkäneellä (vuoteen 2006 saakka Luopioisissa), Länsi-Suomen läänissä. Haltia sijaitsee Kukkian vesistön, Haltianselän rannalla. Haltialla on vakituisia asukkaita noin 60 ja kesäasukkaita toistasataa. == Aiheesta muualla == * Haltia Kukkia-seuran verkkosivuilla Luokka:Luopioisten kylät
Wilhelm Blasius

August Wilhelm Heinrich Blasius (5. heinäkuuta 1845 Braunschweig - 31. toukokuuta 1912 Braunschweig) oli saksalainen lintutieteilijä. Wilhelm Blasiuksen isä oli lintutieteilijä Johann Heinrich Blasius ja samoin hänen veljensä Rudolf Heinrich Paul Blasius (1842-1907). Hän opiskeli lääketiedettä Würzburgissa, Göttingenissä ja Zürichissä, ja valmistui lääketieteen tohtoriksi 1868. Vuosina 1869 ja 1870 hän toimi opettajana Würzburgin yliopistossa. Saksan ja Ranskan välisessä sodassa 1870–1871 hän toimi sotilaslääkärinä ja sai ansioistaan rautaristin. Vuonna 1871 Wilhelm Blasius peri isänsä viran Braunschweigin museon ja kasvitieteellisen puutarhan johtajana. Seuraavana vuonna hänet nimitettiin Braunschweigin teknillisen yliopiston eläin- ja kasvitieteiden professoriksi. Hänen tärkein kirjoituksensa oli siivetönruokin (Alca impennis) lajimonografia Neue Naumannn-julkaisussa. Blasius perehtyi myös arkeologiaan ja paleontologiaan. Hän oli sekä American Ornithologists' Unionin että British Ornithologists' Unionin kirjeenvaihtajajäsen ja toimi pitkään Saksan lintutieteellisen yhdistyksen johtoelimissä. 1892 Padovan yliopisto nimitti hänet kunniatohtoriksi. Wilhelm Blasius perehtyi etenkin Kaakkois-Aasian linnustoon. Hän nimesi linnuista ainakin palawaninviirikaijan (Prioniturus platenae) ja celebesinluhtakanan (Aramidopsis plateni).ITIS == Kirjoituksia == * Beiträge zur Kenntniss der Vogelfauna von Borneo, 1881 (Adolph Nehrkornin kanssa) - Kontribuutio tietämykseen Borneon linnuista. * Dr. Platen's ornithologische Sammlungen aus Amboina, 1882 (Adolf Nehrkornin kanssa) - Carl Constantin Platenin ornitologinen kokoelma Ambon saarelta. * Über die letzten Vorkommnisse des Riesen-Alks (Alca impennis), 1883 - Siivetönruokin (Alca impennis) viimeisistä ajoista. * Ueber einige Vögel von Cochabamba in Bolivia, 1885 - Linnuista Cochabambassa, Boliviassa. * Beiträge zur Kenntniss der Vogelfauna von Celebes, 1885 - Kontribuutio tietämykseen Celebesin linnuista. * Die Vögel von Gross-Sanghir, 1888 - Sangirin saaren linnut. * Die anthropologische litteratur Braunschweigs und der nachbargebiete, 1900 - Antropologinen kirjallisuus Braunschweigissä ja lähialueilla.Google Search (publications)WorldCat Search (publications) == Lähteet == * Muistokirjoitus (The Ibis 54.) Luokka:Saksalaiset ornitologit Luokka:Saksalaiset arkeologit Luokka:Saksalaiset paleontologit Luokka:Vuonna 1845 syntyneet Luokka:Vuonna 1912 kuolleet
Tipu Tilava

thumb|285px|Tipu Tilava katselee ulos ikkunasta. Tipu Tilava (engl. Big Bird) on yhdysvaltalaisessa lastenohjelmassa Seesamtie esiintyvä ihmisenkokoinen muppet-hahmo, joka näyttää suurelta keltaiselta linnulta. Tipu Tilavaa esitti alun perin 1960-luvulta lähtien Caroll Spinney. Tipu Tilava osaa rullalautailla, luistella, tanssia, laulaa, kirjoittaa runoja, piirtää ja ajaa jopa yksipyöräistä. Hän asuu suuressa pesässä Seesamtie 123:n takana ja hänellä on nalle nimeltä Radar, mikä viittaa Radar O'Reilly -nimiseen henkilöön televisiosarjassa M*A*S*H. Gary Burghoff antoi Radarin Tipu Tilavalle kun hän esiintyi sarjassa vieraana. Tipu Tilavalla on myös tähti Hollywood Walk of Famellä. Luokka:Hollywood Walk of Fame Luokka:Kuvitteelliset linnut Luokka:Televisiohahmot
Jean Forest

Jean Beatrice Forest O.C. (24. heinäkuuta 1926 – 10. tammikuuta 2024) oli kanadalainen poliitikko. Hän toimi Albertan yliopiston rehtorina vuosina 1978–1982 ja istui Kanadan senaatin jäsenenä vuosina 1996–1998. Hänestä tuli vuonna 1987 Kanadan ritarikunnan Officer. Hän oli Waterloon yliopiston kunniatohtori, jolle myönnettiin myös muun muassa Newmanin teologisen opiston Kevin Carr Christian Leadership Award.Jean Forest receives Carr award == Lähteet == == Aiheesta muualla == * Kanadan parlamentin kirjaston profiili Luokka:Kanadan liberaalipuolueen poliitikot Luokka:Kanadan senaattorit Luokka:Officer of the Order of Canada Luokka:Vuonna 1926 syntyneet Luokka:Vuonna 2024 kuolleet
Leonella Sgorbati

Leonella Sgorbati (9. joulukuuta 1940 – 17. syyskuuta 2006) oli roomalaiskatolinen nunna ja sairaanhoitaja Italiasta. Hän työskenteli pitkään Afrikassa ja kuoli Somaliassa henkirikoksen uhrina.Religious in Somalia Died Forgiving Her Killers Pelättiin, että murha olisi liittynyt paavi Benediktus XVI:n islamilaista maailmaa tuolloin kuohuttaneisiin puheisiin islamista.Nun shot dead as Pope fails to calm militant Muslims Mogadishussa ammuttu Sgorbati oli asunut Somaliassa vuodesta 2002 ja työskenteli paikallisessa sairaalassa. == Lähteet == Luokka:Kristityt nunnat Luokka:Italialaiset henkirikosten uhrit Luokka:Kristinusko Somaliassa Luokka:Vuonna 1940 syntyneet Luokka:Vuonna 2006 kuolleet
Belinda Peregrin

Belinda Marisol Peregrín Schüll, taiteilijanimeltään Belinda, (s. 15. elokuuta 1989 Madrid, Espanja) on meksikolainen laulaja-lauluntekijä ja näyttelijä. == Elämäkerta == Belinda syntyi Madridissa. Hänen isänsä on espanjalainen Ignacio Peregrín ja äitinsä ranskalainen Belinda Schüll. Belindan ollessa nelivuotias perhe muutti Méxicoon, jossa se asuu edelleen. Belinda aloitti näyttelijänuransa kymmenvuotiaana saippuasarjassa ¡Amigos X Siempre!. Hän osallistui myös sarjan soundtrackin luomiseen. Belindan läpimurto tapahtui kaksoisroolissa sarjassa Cómplices Al Rescate, jossa hän esitti syntymähetkellä toisistaan erotettuja identtisiä kaksosia Mariana Cantúa ja Silvana Del Vallea. Hän sai tämän sarjan soundtrackista ensimmäisen Latin Grammy -ehdokkuutensa. Vuonna 2006 Belinda näytteli Disney Channelin elokuvassa The Cheetah Girls 2, jonka ensinäytös on edelleen Disney Channelin suurin elokuvaensi-ilta. Elokuvan näki yli 8,1 miljoonaa katsojaa, mikä on noin puoli miljoonaa enemmän kuin aikaisemmin samana vuonna esitetyllä High School Musicalilla. == Diskografia == * Belinda (2003) * Utopía (2006) * Carpe Diem (2010) * Catarsis (2013) == Filmografia == === Telenovelat === *Amigos x siempre (2000)... Ana Capistrán Vidal *Aventuras en el tiempo (2001)... Violeta Flores/Rosenda *Cómplices al rescate (2002)... Mariana Cantú/Silvana Del Valle *Corazones al límite (2004)... Elena Arellano Gómez *BKN (2005)... itse / cameo *Patito Feo (2007)... itse *Camaleones (2009)... Valentina Izaguirre/Valentina Jaramillo === Elokuvat === *The Cheetah Girls 2 (2006)... Marisol *Despereaux: Un Pequeño Gran Héroe (2008)... Prinsessa Pea (ääni) * Baywatch (2017)... Carmen === Tositelevisio === *Diario de Belinda y Moderatto (2005) *Belinda, Buscando Utopía (2007) === Juontajana === *Los 100 videos más Pop de MTV (2006) *Premios Juventud (2007)... Jaime Camilin ja Angélica Valen kanssa === Muut === *Rock Dinner (2006) *Buscando a Timbiriche: La Nueva Banda (2007)... tuomariston jäsen == Aiheesta muualla == *Belindan verkkosivut * Luokka:Meksikolaiset poplaulajat Luokka:Meksikolaiset näyttelijät Luokka:Vuonna 1989 syntyneet Luokka:Elävät henkilöt
Kanadanranskalaiset

Kanadanranskalaiset () ovat Kanadassa asuva ranskalainen kansa eli etninen ryhmä, joka polveutuu alueelle 1600-luvulta lähtien muuttaneista ranskalaisista siirtokuntalaisista. He muodostavat Kanadan ranskankielisen väestön pääosan. Kanadanranskalaisella voidaan tarkoittaa myös Kanadassa asuvaa äidinkieleltään ranskankielistä henkilöä, joka ei kuitenkaan etnisesti ole ranskalainen. 1700-luvun puolivälissä Ranskan Kanadassa syntyneitä uudisasukkaita siirtyi asumaan myös Pohjois-Amerikan muihin osiin, kuten Alabamaan, Louisianaan, Mississippiin, Missouriin, Illinoisiin, Detroit- Windsorin alueelle ja Kanadan preerialle erityisesti Etelä-Manitobaan. 1840- ja 1930-lukujen välillä 900 000 kanadanranskalaista muutti Uuteen-Englantiin, kuten Gall Riveriin ja New Bedfordiin. Yhdysvaltojen puolelle jääneet, kuten Acadian ranskalaisväestö, muodostivat lopulta suuren amerikanranskalaisen yhteisön. Samaan aikaan lukuisia kanadanranskalaisia muutti Etelä-, Pohjois- ja Itä-Ontarioon. He muodostavat ontarionranskalaisen yhteisön. Kanadanranskalaisten osuus Kanadan väestöstä oli vuoden 2016 väestönlaskennassa vajaat kahdeksan miljoonaa henkilöä eli noin 23 prosenttia. Heistä valtaosa, noin 85 prosenttia, asuu Quebecin alueella. Quebecin ranskankielinen väestö on 1960-luvulta lähtien käyttänyt itsestään myös nimitystä Québécois, johon liittyy sekä kielellisiä, etnisiä että poliittisia ulottuvuuksia. == Tunnettuja kanadanranskalaisia == *Émile Nelligan *Guy Lafleur *Pierre Turgeon *Michel Goulet *Maurice Richard *Garou *Pierre Trudeau *Céline Dion *François Bourque *Pierre Falardeau *Pierre Bouvier *Sébastien Lefebvre *Éric Perrin == Lähteet == *
Aleksanteri-sarkofagi

Aleksanteri-sarkofagi on Sidonista löydetty antiikin aikainen sarkofagi. Sarkofagi on koristettu kuudella kohokuvalla jotka kuvaavat taistelua ja metsästystä. Kuvissa esiintyy sekä kreikkalaisia tai makedonialaisia ja persialaisia. Sarkofagi on tehty noin vuosina 325–311 eaa. Sen teetti ilmeisesti Sidonin viimeinen kuningas Abdalonymos. Sarkofagi löydettiin Sidonin nekropoliista, jossa oli myös muita sarkofageja. Kohokuvat esittävät melkein varmasti Abdalonymosta ja Aleksanteri Suurta. File:Alexander Sarcophagus.jpg|Aleksanteri Suuri, luultavasi Issoksen taistelua kuvaavassa kuvassa. File:NAMABG-Colored Alexander Sarcophagus 1 retouched.JPG|Aleksanteri-sarkofagin kopio, jonka väritys on entisöity. File:Istanbul - Museo archeol. - Sarcofago di Alessandro, sec. IV a.C. - Foto G. Dall'Orto 28-5-2006 08.jpg|Metsästyskohtaus. File:Istanbul - Museo archeol. - Sarcofago di Alessandro, sec. IV a.C. - Foto G. Dall'Orto 28-5-2006 06.jpg|Kaksi metsästäjää tappavat peuran. Toisella on persialaiset vaatteet, kun toinen taas on pukeutunut kreikkalaisittain. File:Istanbul - Museo archeol. - Sarcofago di Alessandro, sec. IV a.C. - Foto G. Dall'Orto 28-5-2006 03.jpg|Metsästyskohtaus. == Lähde == * == Aiheesta muualla == Luokka:Antiikin kreikkalaiset veistokset Luokka:Haudat ja hautamuistomerkit Luokka:Aleksanteri Suuri Luokka:Libanonin historia
Phạm Văn Đồng

Phạm Văn Đồng (1. maaliskuuta 1906 – 29. huhtikuuta 2000 Hanoi) oli vietnamilainen poliitikko. Hän toimi Pohjois-Vietnamin ja sittemmin yhdistyneen Vietnamin pääministerinä yhteensä yli 30 vuotta ja häntä pidetään maansa 1900-luvun yhtenä vaikutusvaltaisimpana poliitikkona Ho Tši Minhin, Võ Nguyên Giápin ja Lê Duẩnin ohella. Phạm Văn Đồng oli keisarillisen hovin sihteerin poika ja hän opiskeli Huến perinteikkäässä lyseossa, jota myös Hồ Chí Minh oli käynyt. Siellä hän tutustui kansallismielisiin aatteisiin. Vuonna 1925 hän organisoi Hanoissa Ranskan siirtomaavallan vastaisen opiskelijalakon ja joutui pakenemaan Kiinaan, jossa hän tutustui Ho Tši Minhiin ja kommunistiseen aatemaailmaan. Toisen maailmansodan jälkeen Phạm oli Vietnamin edustajana Pariisin rauhanneuvotteluissa ja pettyi siellä erityisesti Kiinan asenteeseen. Hän toimi ministerinä Ho Tši Minhin perustamassa hallituksessa ja johti vuonna 1954 sen valtuuskuntaa Genevessä, jossa päätettiin Vietnamin jakamisesta Pohjois- ja Etelä-Vietnamiin. Phạmista tuli Pohjois-Vietnamin pääministeri ja hän pysyi virassa myös Vietnamien yhdistyttyä sodan päätteeksi vuonna 1975. Tosin hänen näkyvyytensä väheni Ho Tši Minhin kuoltua vuonna 1969. Phạm vieraili myös Suomessa vuonna 1977 yrittäessään houkutella Vietnamiin läntisiä sijoituksia. Sittemmin Vietnam kuitenkin ajautui tiiviimpään yhteyteen Neuvostoliiton kanssa. Kesällä 1987 Phạm erosi pääministerin paikalta kommunistipuolueessa tehdyn sukupolvenvaihdoksen myötä. Tämänkin jälkeen hän jatkoi vielä vaikuttamistaan hallituksen neuvonantajan tittelillä. == Lähteet == Luokka:Vietnamin pääministerit Luokka:Vuonna 1906 syntyneet Luokka:Vuonna 2000 kuolleet
Strahlerin ilmastoluokitus

Strahlerin ilmastoluokitus on ilmastojen jaottelu, joka perustuu maapallon ilmamassoihin ja kosteuteen. Näin ilmastot jaetaan matalien, keskileveyksien ja korkeuden leveyksien ilmastoihinhttp://www.sci.utu.fi/projects/maantiede/kurssit/MAAN6153_Klimatologia/Globaalit%20ilmastoluokitukset.pdf, Globaalit ilmastoluokitukset, Jukka Käyhkö sekä lähinnä kosteuden ja lämpötilan mukaisiin alatyyppeihin. Luokituksen loi Arthur Newell Strahler. == Luokitus == *I Matalien leveysasteiden ilmastot (trooppinen ilmamassa)http://www.sci.utu.fi/projects/maantiede/kurssit/MAAN6153_Klimatologia/Luennot6_ja_7_Ilmastoluokitukset.pdf, Ilmastoluokitukset, Juuso Suomi #kostea akvatoriaalinen ilmasto, sademetsä, Köppenin Af #monsuuni, pasaativyöhykkeen rannikkoilmasto Af, Am # kuiva/kostea trooppinen savanni Aw, Cwa # kuiva trooppinen ilmasto aro, aavikko BWh, BSh *II Keskileveysasteiden ilmastot (polaarinen ilmamassa, trooppinen ilmamassa ja hieman arktinenkin) #kuiva subtrooppinen aro, aavikko BW/BS h/k #kostea subtrooppinen Cfa #välimerenilmasto Csa, Csb #mereinen länsirannikon ilmasto Cfb, Cfc #kuiva keskileveyksien ilmasto BWk, BSk #kostea mannerilmasto Dfa, Dfb, Dwa, Dwb *III Korkeiden leveysasteiden ilmastot, arktinen ja antarktinen ilmamassa # boreaalinen metsäilmasto Dfc, Dfd, Dwc, Dwd #tundrailmasto ET #jäätikköilmasto EF == Katso myös == *Köppenin ilmastoluokitus == Lähteet == ==Aiheesta muualla== * Oxford Index: Strahler Climate Classification Luokka:Ilmastoluokitukset
Arja Lehtinen

Arja Vellamo Paatsalo (o.s. Lehtinen, s. 23. huhtikuuta 1936 Helsinki) on entinen suomalainen telinevoimistelija ja uimahyppääjä. Arja Lehtinen sijoittui Helsingin 1952 kesäolympialaisissa yhteisvoimistelukilpailussa viidenneksi, telinevoimistelun joukkuekilpailussa 13:nneksi, 8-ottelussa 63:nneksi sekä yksittäisistä telineistä permannolla 41:nneksi, puomilla 52:nneksi, hypyssä parhaana suomalaisena 62:nneksi ja nojapuilla 95:nneksi Arponen, s. 163. Hypyssä hän sijoittui parhaana suomalaisena 62:nneksi. Hän osallistui MM-kilpailuihin vuonna 1954. Lehtinen edusti seuratasolla Helsingin Voimistelijoita, Helsingin Suomalaista Naisvoimisteluseuraa ja Helsingin Telinetyttöjä. Hän voitti Suomen mestaruuden moniottelussa vuosina 1954 ja 1955, hypyssä vuonna 1951 sekä nojapuilla ja puomilla vuonna 1954. Arja Lehtinen kilpaili myös uimahyppääjänä edustaen Helsingin Uimareita. Hän saavutti SM-pronssia ponnahduslautahypyissä vuonna 1955. Arja Paatsalon aviomies oli vuonna 1996 kuollut uinnin olympiaedustaja Pentti Paatsalo. He avioituivat vuonna 1957. Arja Paatsalon veljenpoika on jääkiekon maailmanmestari ja Stanley Cup -voittaja Jere Lehtinen. ==Lähteet== * * ===Viitteet=== Luokka:Suomalaiset telinevoimistelijat Luokka:Vuonna 1936 syntyneet Luokka:Elävät henkilöt
James Callis

James Callis (s. 4. kesäkuuta 1971 Lontoo, Englanti) on brittiläinen näyttelijä. Hänet tunnetaan parhaiten roolistaan Gaius Baltarina televisiosarjassa Taisteluplaneetta Galactica (2004–2009) ja sitä edeltäneessä samannimisessä minisarjassa vuodelta 2003. Hän voitti roolistaan Gaius Baltarina Saturn-palkinnon vuonna 2006 . Callis on esiintynyt muun muassa myös Bridget Jonesin ystävänä Tomina vuoden 2001 elokuvassa Bridget Jones – elämäni sinkkuna ja sen jatko-osassa Bridget Jones: Elämä jatkuu vuodelta 2004. Hän on naimisissa Neha Callisin kanssa. Callis on juutalainen. ==Lähteet== Luokka:Brittiläiset näyttelijät Luokka:Vuonna 1971 syntyneet Luokka:Elävät henkilöt
King Nothing

King Nothing on heavy metal -yhtye Metallican single heidän albumiltaan Load. Kappaleen ovat säveltäneet yhtyeen laulaja/kitaristi James Hetfield, rumpali Lars Ulrich, sekä kitaristi Kirk Hammett. Kappaleesta julkaistiin musiikkivideo, joka kuvattiin talvisissa Salt Lake Cityn maisemissa joulukuussa 1996. Video sai ensi-iltansa tammikuussa 1997. Metallica.com - King Nothing video "King Nothing" kertoo pakkomieleestä omistaa kaikki.Metlists - King Nothing Kappale on rakenteeltaan ja tyyliltään hyvin samantapainen kuin Enter Sandman. Kappale sisältyy myös Guitar Hero: Metallica -peliin. == Kappaleet == #King Nothing (säv. Hetfield, Ulrich, Hammett) #Ain't My Bitch (live, säv. Hetfield, Ulrich) == Kokoonpano == * James Hetfield – rytmikitara, laulu * Kirk Hammett – soolokitara * Jason Newsted – bassokitara, taustalaulu * Lars Ulrich – rummut == Lähteet == Luokka:Vuoden 1996 kappaleet Luokka:Metallican kappaleet